stanford-oval/wikipedia huggingface dataset:
אבולוציה של תאים
האבולוציה של ההתרבות

בטבע קיימים שני מנגנוני התרבות - רביה א-זוויגית (וגטטיבית) אשר קיימת בכל התאים הפרוקריוטיים, ורבייה זוויגית (התרבות מינית) (אנ') אשר קיימת בכל האורגניזמים האיוקריוטיים. בממלכת הפרוטיסטה, חלק מהמיקרואורגניזמים החד-תאיים מתרבים ברבייה מינית וחלקם ברבייה וגטטיבית. החוקרים Hoffstate ו-Lahr סבורים שההתרבות המינית החלה בתאים עם גנום קדום בעל מבנה של RNA. סביר להניח שהתאים הקדומים הכילו גנום אחד, וכתוצאה מכך היה להם קצב התחלקות מהיר. ייתכן כי נזקים אקראיים אירעו בנוקלאוטיד ה-RNA, דבר אשר מנע את חלוקת התא. מיזוג עם תא פרוקריוטי הוביל לתיקון הנזק של החומר הגנטי והשבת יכולת ההתרבות. תהליך כזה קיים בהווה בווירוסים בעלי סגמנט RNA אחד, כגון וירוס השפעת - (Influenza A). התהליך האבולוציוני של ההתרבות הוביל להתפתחות הסליל הכפול של חומצות הגרעין.
המחקר הגנומי ככלי למחקר האבולוציה של תאים ראשוניים

המחקר המודרני של פיענוח הרצף הגנטי של גנומים משמש ככלי למחקר האבולוציה של התאים הראשוניים על פני כדור הארץ. על בסיס הפיענוח של כל הגנום ניתן להעריך מחדש סכמות אבולוציוניות שהתבססו על סגמנטים ריבוזומליים, כגון סגמנט (SSU rRNA) המצוי בריבוזומים של החיידק אשריכיה קולי וגם במיטוכונדריה ובתאים של בני אדם. האנליזה של כל גנום השמרים מצביעה על כך שרבים מן הגנים של קבוצה זו קרובים יותר לגנים של חיידקים השייכים למלכת הבקטריה מאשר לגנים השייכים לחיידקים ממלכת הארכאה. על פי המחקר הגנומי הגיעו למסקנה שהתאים האיוקריוטים לא התפתחו מן הארכאה, בניגוד להשערות העבר שהתבססו על נוכחות הסגמנט הריבוזומלי SSU rRN. ההנחה כיום גורסת שהתא בעל הגרעין האיוקריוטי הראשון נוצר משני תאים פרוקריוטים, בעלי נוקלאוטיד, ביחסים של סימביוזה מטבולית (Symbiogenesis). ייתכן שהתהליך התרחש בין תא השייך לבקטריה והשני לארכיאה. על פי הנחה זו, נוצר תא כימרי-היברידי וכך נוצר התא עם גרעין התא הראשון. השלב האבולוציוני הבא התבטא בהתמזגות החומר הגנטי לגרעין תא משותף.
אבולוציה של בעלי חיים רב-תאיים מבעלי חיים חד-תאיים

אחד התהליכים האבולוציונים המשמעותיים ביותר הוא התהליך האבולוציוני של היווצרות יצורים רב-תאיים מיצורים חד-תאיים. מחקרים חדשניים שנעשו על בעל חי חד-תאי המשתייך לממלכת הפרוטיסטה בשם Capsaspora owczarzaki החי כסימביונט בחילזון Biomphalaria glabrata, הראו שהתכונה ליצירת מבנים רב-תאיים הדומים למבנים של ספוג או הידרה היא תוצאה של תגובות כימיות ליוני סידן וליפידים, אשר יכולים להשפיע על מידת ואופי הצבירה של התאים, ממצב של צברים בעלי אופי של יצור ראשוני רב-תאי למצב של תאים דמויי אמבות - תאים אמבואידליים הנפרדים זה מזה.
הרגייסה

הרגייסה (בסומלית: Hargeysa; בערבית: هرجيسا) היא הבירה והעיר הגדולה ביותר בסומלילנד, מדינה לא מוכרת השוכנת בצפון-מערב סומליה (דה יורה). בעיר מתגוררים 1,033,205 בני אדם נכון לשנת 2021, והיא העיר השנייה בגודלה בסומליה.
בעיר נמצא נמל תעופה בינלאומי ממנו יוצאות טיסות לערים רבות ברחבי אפריקה וסומליה. בשטח העיר מספר אוניברסיטאות, ובהן אוניברסיטת הרגייסה ואוניברסיטת סומלילנד לטכנולוגיה.
היסטוריה

בשטחי העיר נמצאו ציורי מערות מן התקופה הנאוליתית. אתר מערות גדול נוסף נמצא כ-35 ק"מ מהעיר.
בשנת 1888 נוצרה מדינת החסות "סומלילנד הבריטית". הפרוטקטורט הוקם בעדן שבתימן, ונוהל עד שנת 1898 בראג' הבריטי. לאחר מכן בירת הטריטוריה הייתה ברברה, ובשנת 1941 החליפה אותה הרגייסה במהלך המערכה במזרח אפריקה במלחמת העולם השנייה.
לאחר עצמאות סומליה בשנת 1960, שימשה העיר כבירת המחוז, והממשלה הארצית פיתחה את העיר רבות. הפיתוח בא לידי ביטוי בהקמת המוזיאון הראשון בסומליה ושיפוץ נמל התעופה. גל פיתוח נוסף חל בתחילת שנות ה-90, בשנים שאחרי מלחמת האזרחים בסומליה.
הערות שוליים

↑  https://worldpopulationreview.com/world-cities/hargeysa-population
| --- | --- |
בקרת זהויות :  NLI: 987007547547005171  BnF: cb13536560r (data)  GND: 7648389-7  LCCN: no97064862  MusicBrainz: ebe72029-7e71-4726-9239-14a411e6f4dc  NKC: ge1161470  SUDOC: 05066574X  VIAF: 132836047   WorldCat (עם VIAF): 132836047 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
אולימפיאדת פיונגצ'אנג (2018)

| --- | --- |

 עיר מארחת:  נפת פיונגצ'אנג, קוריאה הדרומית
 מדינות משתתפות:  92
 ספורטאים משתתפים:  2,922 (1,680 גברים ו-1,242 נשים)
 תחרויות:  102
 טקס הפתיחה:  9 בפברואר 2018
 טקס הנעילה:  25 בפברואר 2018
 נפתח רשמית על ידי:  מון ג'יאה-אין 
 הדליק את הלפיד האולימפי:  קים יו-נה
 האצטדיון הראשי:  האצטדיון האולימפי פיונגצ'אנג
 הערים שהתמודדו על האירוח:  מינכן, אנסי
 → אולימפיאדת סוצ'י (2014) אולימפיאדת בייג'ינג (2022) ← 
 
משחקי החורף האולימפיים ה-23 במספר (באנגלית: XXIII Olympic Winter Games; בצרפתית: Les XXIIIes Jeux olympiques d'hiver; בהנגול: 평창 동계 올림픽) היו אירוע ספורט גדול ומרכזי שנערך בשנת 2018. לפי החלטת הוועד האולימפי הבינלאומי משנת 2011, נערכו התחרויות בנפת פיונגצ'אנג שבקוריאה הדרומית, לאחר שגברה על הערים אנסי בצרפת ומינכן בגרמניה. טקס הפתיחה של המשחקים האולימפיים התקיים ב-9 בפברואר 2018 וטקס הנעילה ב-25 בפברואר.
פיונגצ'אנג זכתה לאחר שהפסידה במכרזים הקודמים לאירוח אולימפיאדת חורף לונקובר ולסוצ'י. זוהי הפעם הראשונה שקוריאה הדרומית אירחה את אולימפיאדת החורף ופעם שנייה שאירחה את המשחקים האולימפיים (היא אירחה את המשחקים האולימפיים בסיאול (1988)). אולימפיאדה זו הייתה גם האולימפיאדה הראשונה בה התחרתה נבחרת ספורטאים מאוחדת של קוריאה הצפונית וקוריאה הדרומית (נבחרת הוקי קרח נשים). פיונגצ'אנג היא המקום השלישי באסיה שאירח את אולימפיאדת החורף, אחרי סאפורו ונאגנו שביפן.
לפיד אולימפיאדת פיונגצ'אנג
המכרז האולימפי

פיונגצ'אנג הגישה את מועמדותה למכרזים האולימפיים לאירוח אולימפיאדת החורף של 2010 ו-2014. אף על פי שבמכרזים אלו עברה את סבב ההצבעות הראשון, היא הפסידה בסבב האחרון בשלושה וארבעה קולות בהתאמה. במכרז לשנת 2018 ניצחה כבר סבב הראשון, הצביעו בעדה 63 נציגים מתוך 95 וכך זכתה ברוב הדרוש לאירוח המשחקים.
אנסי וגאפ היו שתי הערים הצרפתיות שהגישו מועמדות לאירוח אולימפיאדת החורף 2018, לאור קשיים בקבלת תמיכה ציבורית מהתושבים המקומיים, גאפ אפילו לא הוגשה כמועמדת מטעם צרפת.
| תוצאות מכרז לאירוח משחקי החורף האולימפיים 2018> עיר | תוצאות מכרז לאירוח משחקי החורף האולימפיים 2018> מדינה | תוצאות מכרז לאירוח משחקי החורף האולימפיים 2018> קולות |
| --- | --- | --- |
| פיונגצ'אנג | קוריאה הדרומית קוריאה הדרומית | 63 |
| מינכן | גרמניה גרמניה | 25 |
| אנסי | צרפת צרפת | 7 |
המתחמים האולימפיים

האירועים האולימפיים נערכו בפיונגצ'אנג, למעט משחקי ההוקי קרח ותחרויות הקרח שנערכו בעיר השכנה גאנגנאונג, שאר אירועי הספורט נערכו במחוז ג'אונגסון.
המתחמים האולימפיים > פיונגצ'אנג (אזור ההר) > פארק הספורט אלפנסיה

אתר אלפנסיה בדאגוולייונג-מייאון שבפיונגצ'אנג היה המוקד העיקרי של האולימפיאדה.
האצטדיון האולימפי פיונגצ'אנג – בו נערך טקס הפתיחה וטקס הנעילה
אצטדיון קפיצת הסקי אלפנסיה – אירח תחרויות קפיצת סקי, סקי נורדי משולב וסנואובורד
מרכז הביאתלון – אירח תחרויות ביאתלון
מרכז הקרוס-קאנטרי אלפנסיה – איח תחרויות סקי קאנטרי וסקי נורדי משולב
מרכז ההחלקה -אירח תחרויות לוז', בובסליי וסקלטון
הכפר האולימפי
אתר הסקי יונגפיונג – אירח תחרויות סקי אלפיני
המתחמים האולימפיים > אולמות

פארק בוגוואנג פניקס – אירח תחרויות סקי בסגנון חופשי וסנואובורד
המרכז האלפיני ג'אונגסון – אירח תחרויות סקי אלפיני
המתחמים האולימפיים > גאנגנאונג (אזור החוף)

אזור החוף ממוקם בעיר השכנה גאנגנאונג. הפארק האולימפי גאנגנאונג כולל ארבעה מתחמים:
מרכז הקרח גאנגנאונג – אירח תחרויות הוקי קרח לגברים
מרכז הקרלינג גאנגנאונג – תחרויות קרלינג
ההיכל הסגלגל גאנגנאונג – תחרויות החלקה מהירה
היכל הקרח גאנגנאונג – תחרויות החלקה על הקרח
בנוסף נערכו תחרויות ההוקי קרח לנשים במתחם הספורט של אוניברסיטת קוואנדונג הקתולית, במרכז הקרח קוואנדונג.
המשחקים > ענפי הספורט

במשחקי החורף התקיימו 102 תחרויות ב-15 ענפי ספורט.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   ביאתלון (11)   הוקי קרח (2)  החלקה על קרח  החלקה אמנותית (5)   החלקה מהירה (14)   החלקה מהירה במסלול קצר (8) |   לוז' (4)  מזחלות  בובסלי (3)   סקלטון (2) |  סקי  גלישת שלג (10)   סקי אלפיני (11)   סקי בסגנון חופשי (10)   סקי למרחקים (12)   סקי נורדי משולב (3)   קפיצות סקי (4) |   קרלינג (3) |  |  |  |  |
המשחקים > לוח זמנים

התאריכים הם לפי שעון קוריאה (UTC+9).
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| טפ | טקס הפתיחה | ● | תחרות | 1 | גמרים | מר | מופע ראווה | טנ | טקס הנעילה |
| פברואר | 8 ה' | 9 ו' | 10 ש' | 11 א' | 12 ב' | 13 ג' | 14 ד' | 15 ה' | 16 ו' | 17 ש' | 18 א' | 19 ב' | 20 ג' | 21 ד' | 22 ה' | 23 ו' | 24 ש' | 25 א' | גמרים בענף |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  | טפ |  |  |  |  |  |  |  |  |  |  |  |  |  |  |  | טנ |  |
|  סקי אלפיני |  |  |  | 1 | 1 | 1 | 1 | 1 |  | 1 | 1 |  |  | 1 | 1 | 1 | 1 |  | 11 |
|  ביאתלון |  |  | 1 | 1 | 2 |  | 1 | 1 |  | 1 | 1 |  | 1 |  | 1 | 1 |  |  | 11 |
|  בובסלי |  |  |  |  |  |  |  |  |  |  | ● | 1 | ● | 1 |  |  | ● | 1 | 3 |
|  סקי למרחקים |  |  | 1 | 1 |  | 2 |  | 1 | 1 | 1 | 1 |  |  | 2 |  |  | 1 | 1 | 12 |
|  קרלינג | ● | ● | ● | ● | ● | 1 | ● | ● | ● | ● | ● | ● | ● | ● | ● | ● | 1 | 1 | 3 |
|  החלקה אומנותית |  | ● |  | ● | 1 |  | ● | 1 | ● | 1 |  | ● | 1 | ● |  | 1 |  | מר | 5 |
|  סקי בסגנון חופשי |  | ● |  | 1 | 1 |  |  | ● | 1 | 1 | 2 | ● | 1 | 1 | 1 | 1 |  |  | 10 |
|  הוקי קרח |  |  | ● | ● | ● | ● | ● | ● | ● | ● | ● | ● | ● | ● | 1 | ● | ● | 1 | 2 |
|  לוז' |  |  | ● | 1 | ● | 1 | 1 | 1 |  |  |  |  |  |  |  |  |  |  | 4 |
|  סקי נורדי משולב |  |  |  |  |  |  | 1 |  |  |  |  |  | 1 |  | 1 |  |  |  | 3 |
|  החלקה מהירה במסלול קצר |  |  | 1 |  |  | 1 |  |  |  | 2 |  |  | 1 |  | 3 |  |  |  | 8 |
|  סקלטון |  |  |  |  |  |  |  | ● | 1 | 1 |  |  |  |  |  |  |  |  | 2 |
|  קפיצות סקי | ● |  | 1 |  | 1 |  |  |  | ● | 1 |  | 1 |  |  |  |  |  |  | 4 |
|  גלישת שלג |  |  | ● | 1 | 1 | 1 | 1 | 1 | 1 |  |  | ● |  | ● | ● | 1 | 3 |  | 10 |
|  החלקה מהירה |  |  | 1 | 1 | 1 | 1 | 1 | 1 | 1 |  | 1 | 1 |  | 2 |  | 1 | 2 |  | 14 |
| סה"כ גמרים ביום |  |  | 5 | 7 | 8 | 8 | 6 | 7 | 5 | 9 | 6 | 3 | 5 | 7 | 8 | 6 | 8 | 4 | 102 |
| סה"כ גמרים שנערכו |  |  | 5 | 12 | 20 | 28 | 34 | 41 | 46 | 55 | 61 | 64 | 69 | 76 | 84 | 90 | 98 | 102 | 102 |
| פברואר | 8 ה' | 9 ו' | 10 ש' | 11 א' | 12 ב' | 13 ג' | 14 ד' | 15 ה' | 16 ו' | 17 ש' | 18 א' | 19 ב' | 20 ג' | 21 ד' | 22 ה' | 23 ו' | 24 ש' | 25 א' | גמרים בענף |
הרחקתה של רוסיה מהמשחקים

ב-5 בדצמבר 2017 הודיע הוועד האולימפי הבינלאומי על הרחקתה של רוסיה מהמשחקים, עקב אמרצה נרחבת ומאורגנת של ספורטאיה בתוכנית שזכתה לחסות ממשלתית. נקבע שהדגל הרוסי לא יונף וההמנון הרוסי לא ינוגן אם ספורטאיה יזכו במקום הראשון. בסך הכל הותר ל-169 ספורטאים רוסיים להתחרות תחת דגל הוועד האולימפי הבינלאומי וללא סממני המדינה על בגדיהם, תחת השם "ספורטאי אולימפי מרוסיה".
מהלך האולימפיאדה

נורווגיה (נורווגיה) זכתה באולימפיאדה במקום הראשון לאחר שצברה 14 מדליות זהב, 14 מדליות כסף, 11 מדליות ארד ובסך הכל 39 מדליות, שנייה סיימה גרמניה (14 זהב, 10 כסף, 7 ארד, 31 סך הכל) ושלישית קנדה (11 זהב, 8 כסף, 10 ארד, 29 סך הכל).
מרטן פורקאד (צרפת צרפת) ויוהנס קלייבו (נורווגיה נורווגיה) זכו כל אחד בשלוש מדליות זהב, יותר מכל ספורטאי אחר במשחקים אלה.
מריט ביורגן (נורווגיה נורווגיה) זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה, ולספורטאי (גבר או אישה) המעוטר ביותר בתולדות משחקי החורף.
אסתר לדצקה (צ'כיה צ'כיה) היא הספורטאית השנייה בהיסטוריה שזכתה בשתי מדליות זהב בשני ענפים שונים, בגלישת סקי אלפיני ובסנואובורד, אחרי אנפיסה רזצובה מרוסיה והראשונה שזוכה בשתי מדליות זהב בשני ענפים שונים באולימפיאדה אחת.
מהלך האולימפיאדה > ביאתלון > נשים

לאורה דאלמאייר (גרמניה גרמניה) זכתה ב-3 מדליות, 2 זהב ו-1 ארד
אנסטסיה קוזמינה (סלובקיה סלובקיה) זכתה ב-3 מדליות, 1 זהב ו-2 כסף
אנאיס בסקונד (צרפת צרפת) זכתה ב-3 מדליות, 1 זהב ו-2 ארד
מהלך האולימפיאדה > ביאתלון > גברים

מרטן פורקאד (צרפת צרפת) זכה בשלוש מדליות זהב
יוהנס בו (נורווגיה נורווגיה) זכה ב-3 מדליות, 1 זהב ו-2 כסף
מהלך האולימפיאדה > הוקי קרח

בטורניר הגברים זכתה נבחרת "הספורטאים האולימפיים מרוסיה" במדליית הזהב. עקב עונש ההרחקה על המשלחת הרוסית, הונף הדגל ונוגן ההמנון של הוועד האולימפי הבינלאומי. הנבחרת הרוסית זכתה בטורניר אחרי ניצחון דרמטי על נבחרת גרמניה במשחק הגמר לאחר הארכה, בעקבות שער שוויון רוסי דרמטי בדקה האחרונה של הזמן החוקי שמנע מגרמניה זכייה היסטורית.
לאחר חמש אולימפיאדות רצופות בהן השתתפו בטורניר הגברים שחקנים מליגת ה-NHL, החליטו מנהלי הליגה שלא לאפשר הפעם את השתתפות שחקניה באולימפיאדה, והטורניר האולימפי שוחק בלעדיהם.
בטורניר הנשים זכתה נבחרת ארצות הברית במדליית הזהב, לראשונה מאז אולימפיאדת נאגנו (1998), אחרי שניצחה במשחק הגמר את נבחרת קנדה, אלופת ארבע האולימפיאדות הקודמות.
מהלך האולימפיאדה > החלקה מהירה

המחליקים ההולנדים (הולנד) שלטו באופן מוחלט (7 מדליות זהב מתוך 14 ו-16 מדליות בסך הכל מתוך 38 אפשריות), בתחרויות החלקה מהירה.
מהלך האולימפיאדה > החלקה מהירה במסלול קצר

המחליקים הדרום קוריאניים (קוריאה הדרומית) זכו ב-3 מדליות זהב מתוך 8 אפשריות וב-6 מדליות סך הכל.
מהלך האולימפיאדה > החלקה מהירה במסלול קצר > נשים

צ'וי מין-ג'ונג (קוריאה הדרומית) זכתה בשתי מדליות זהב, אישית (1500 מטר) ובשליחות (3000 מטר)
מהלך האולימפיאדה > החלקה מהירה במסלול קצר > גברים

וו דאג'ינג (הרפובליקה העממית של סין הרפובליקה העממית של סין) זכה בשתי מדליות, מדליית זהב (500 מטר בקביעת שיא עולם חדש) ומדליית כסף בשליחים (5000 מטר).
מהלך האולימפיאדה > החלקה אמנותית

יוזורו האניו (יפן יפן) הגן על תוארו בהחלקה אמנותית על קרח ביחידים
מהלך האולימפיאדה > לוז'

הגולשים הגרמנים (גרמניה) שלטו באופן מוחלט (3 מדליות זהב מתוך 4 ו-6 מדליות בסך הכל מתוך 10 אפשריות), בתחרויות לוז'.
מהלך האולימפיאדה > סנואובורד

הגולשים האמריקאים (ארצות הברית) שלטו (4 מדליות זהב מתוך 10 מדליות אפשרויות), בתחרויות סנואובורד. הנשים והגברים האמריקאים זכו בחצי צינור וב-slopestyle
מהלך האולימפיאדה > סנואובורד > נשים

ג'יימי אנדרסון (ארצות הברית ארצות הברית) הגנה על תוארה בסלופסטייל וזכתה גם במדליית כסף בביג אייר
מהלך האולימפיאדה > סנואובורד > גברים

שון וייט (ארצות הברית ארצות הברית) זכה בפעם השלישית במדליית זהב בחצי צינור
מהלך האולימפיאדה > סקי אלפיני > נשים

מיקיילה שיפרין (ארצות הברית ארצות הברית) זכתה בשתי מדליות, 1 זהב (סלאלום ענק) ו-1 כסף (משולב)
מהלך האולימפיאדה > סקי אלפיני > גברים

מרסל הירשר (אוסטריה אוסטריה) זכה בשתי מדליות זהב, בסלאלום ענק ובמשולב
מהלך האולימפיאדה > סקי חופשי

הגולשים הקנדים (קנדה) זכו ב-4 מדליות זהב ו-7 מדליות בסך הכל, יותר מכל מדינה אחרת בענף זה.
מהלך האולימפיאדה > סקי חופשי > גברים

דייוויד וייז (ארצות הברית ארצות הברית) הגן על תוארו בחצי צינור
מהלך האולימפיאדה > סקי למרחקים

המחליקים הנורווגים (נורווגיה) שלטו (7 מדליות זהב מתוך 12 ו-14 מדליות בסך הכל מתוך 28 אפשריות), בתחרויות סקי למרחקים.
מהלך האולימפיאדה > סקי למרחקים > נשים

מריט ביורגן (נורווגיה נורווגיה) זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה
שרלוט קלה (שוודיה שוודיה) זכתה ב-4 מדליות, 1 זהב ו-3 כסף
סטינה נילסן (שוודיה שוודיה) זכתה ב-4 מדליות, 1 זהב, 2 כסף ו-1 ארד
מהלך האולימפיאדה > סקי למרחקים > גברים

יוהאנס הוספלט קלאבו (נורווגיה נורווגיה) זכה ב-3 מדליות זהב
סימן הגסטאד קרוגר (נורווגיה נורווגיה) זכה ב-3 מדליות, 2 זהב ו-1 כסף
מרטין סנדבי (נורווגיה נורווגיה) זכה ב-3 מדליות, 2 זהב ו-1 כסף
דריו קולוניה (שווייץ שווייץ) זכה במדליית הזהב הרביעית שלו במשחקי החורף
מהלך האולימפיאדה > סקי נורדי משולב

אריק פרנזל (גרמניה גרמניה) זכה ב-3 מדליות, 2 זהב ואחת ארד
יוהנס רייצק (גרמניה גרמניה) זכה בשתי מדליות זהב
פביאן ריסל (גרמניה גרמניה) זכה בשתי מדליות זהב
מהלך האולימפיאדה > סקלטון

ליזי יארנולד (בריטניה בריטניה) הגנה על תוארה בתחרות סקלטון.
מהלך האולימפיאדה > קפיצות סקי

אנדריאס וולינגר (גרמניה גרמניה) זכה בשתי מדליות, 1 זהב (גבעה רגילה) ו-1 כסף (גבעה גבוהה)
קמיל סטוך (פולין פולין) הגן על תוארו בתחרות קפיצות סקי מגבעה גבוהה.
מהלך האולימפיאדה > קרלינג > מעורב זוגות

| מקום | נבחרת |
| --- | --- |
: קנדה קנדה 
: שווייץ שווייץ 
: נורווגיה נורווגיה
טבלת המדליות

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | נורווגיה נורווגיה | 14 | 14 | 11 | 39 |
| 2 | גרמניה גרמניה | 14 | 10 | 7 | 31 |
| 3 | קנדה קנדה | 11 | 8 | 10 | 29 |
| 4 | ארצות הברית ארצות הברית | 9 | 8 | 6 | 23 |
| 5 | הולנד הולנד | 8 | 6 | 6 | 20 |
| 6 | שוודיה שוודיה | 7 | 6 | 1 | 14 |
| 7 | קוריאה הדרומית קוריאה הדרומית (מארחת) | 5 | 8 | 4 | 17 |
| 8 | שווייץ שווייץ | 5 | 6 | 4 | 15 |
| 9 | צרפת צרפת | 5 | 4 | 6 | 15 |
| 10 | אוסטריה אוסטריה | 5 | 3 | 6 | 14 |
| 11 | יפן יפן | 4 | 5 | 4 | 13 |
| 12 | איטליה איטליה | 3 | 2 | 5 | 10 |
| 13 | הוועד האולימפי הבינלאומי אתלטים אולימפיים מרוסיה | 2 | 6 | 9 | 17 |
| 14 | צ'כיה צ'כיה | 2 | 2 | 3 | 7 |
| 15 | בלארוס בלארוס | 2 | 1 | 0 | 3 |
| 16 | הרפובליקה העממית של סין סין | 1 | 6 | 2 | 9 |
| 17 | סלובקיה סלובקיה | 1 | 2 | 0 | 3 |
| 18 | פינלנד פינלנד | 1 | 1 | 4 | 6 |
| 19 | בריטניה בריטניה | 1 | 0 | 4 | 5 |
| 20 | פולין פולין | 1 | 0 | 1 | 2 |
| 21 | הונגריה הונגריה | 1 | 0 | 0 | 1 |
| 21 | אוקראינה אוקראינה | 1 | 0 | 0 | 1 |
| 23 | אוסטרליה אוסטרליה | 0 | 2 | 1 | 3 |
| 24 | סלובניה סלובניה | 0 | 1 | 1 | 2 |
| 25 | בלגיה בלגיה | 0 | 1 | 0 | 1 |
| 26 | ספרד ספרד | 0 | 0 | 2 | 2 |
| - | ניו זילנד ניו זילנד | 0 | 0 | 2 | 2 |
| 28 | קזחסטן קזחסטן | 0 | 0 | 1 | 1 |
| - | לטביה לטביה | 0 | 0 | 1 | 1 |
| - | ליכטנשטיין ליכטנשטיין | 0 | 0 | 1 | 1 |
| סך הכול (30 מדינות) | סך הכול (30 מדינות) | 103 | 102 | 102 | 307 |
הטבלה ממוינת על פי שיטת הספירה של "זהב תחילה".
הערות שוליים

↑  סוכנויות הידיעות, דרום וצפון קוריאה יצעדו יחד בטקס פתיחת משחקי החורף, באתר ynet, 17 בינואר 2018
↑  "PyeongChang 2018 Alpensia Resort and water park complete and full for summer season". Sportsfeatures.com. אורכב מ-המקור ב-2012-03-12. נבדק ב-8 באוגוסט 2012. {{cite web}}:  (עזרה)
↑  "Pyeongchang2018 Volume 2 (Sport and Venues)" (PDF).
↑  "Pyeongchang 2018 move venue for Opening and Closing Ceremonies | Winter Olympics 2018". insidethegames.biz. 6 ביולי 2012. {{cite web}}:  (עזרה)
↑  "Pyeongchang 2018 Schedule". pyeongchang2018.org. אורכב מ-המקור ב-2017-04-06. נבדק ב-2017-04-06.
↑  IOC Bars Russian Athletes and Officials From Winter Olympic Games
↑  אורן אהרוני, רוסיה סולקה מאולימפיאדת החורף בפיונג'צאנג, באתר ynet, 5 בדצמבר 2017
↑  אי-פי, רויטרס, רוסיה הורחקה מאולימפיאדת החורף בעקבות שערוריית הסימום בסוצ'י, באתר הארץ, 5 בדצמבר 2017
↑  טבלת המדליות, באתר האתר הרשמי של אולימפיאדת פיונגצ'אנג
ראו גם

המשחקים הפארלימפיים פיונגצ'אנג (2018)
ישראל באולימפיאדת פיונגצ'אנג (2018)
הערות שוליים

| --- | --- |
בקרת זהויות :  NLI: 987008638486805171  GND: 1153635208  LCCN: no2018031810  NKC: mzk2018986986  VIAF: 110152138548510980478   WorldCat (עם VIAF): 110152138548510980478 
אתר הסקי עמק הדרקון, בו נערכות התחרויות
מפת מיקום המתחמים האולימפיים
האצטדיון האולימפי בעת טקס הפתיחה
מכניקת הרצף

מכניקת הרצף היא ענף במכניקה העוסק בהתנהגות של חומרים הממודלים כחומר ומסה רציפים, ולא כאל חלקיקים בדידים. המתמטיקאי הצרפתי אוגוסטן לואי קושי היה הראשון שגיבש מודלים כאלה במאה ה19.
ענף זה עוסק בתחומים רחבים הכוללים מוצק וזורם (כלומר, גז ונוזל).
מכניקת הרצף עוסקת בגבול שבו ניתן להתעלם מהמבנה ההטרוגני של החומר, (גבול קנודסן), כלומר - מהיותו מורכב ממולקולות ומאטומים. בגבול זה ניתן לתאר את תכונות החומר באמצעות משוואות דיפרנציאליות ועל ידי פתרונן לדעת את התנהגותן של מערכות גדולות, שבהן לא ניתן לפתור באופן מעשי את משוואות התנועה של כל חלקיק.
במכניקת הרצף נכללות מכניקת הזורמים, ההידרודינמיקה, ותורת האלסטיות.
הסבר

מידול אובייקט/רכיב כחומר רציף מניח כי החומר ממלא לחלוטין את המרחב בו הוא קיים. מידול אובייקטים באופן הנ"ל מתעלם מהעובדה כי החומר מורכב מאטומים ולכן אינו רציף; אולם בממדים הגדולים בהרבה מהממדים הבין-אטומים, מודלים אלו מדויקים מאוד. חוקי פיזיקה יסודיים כמו שימור מסה, שימור תנע ושימור אנרגיה משמשים במודלים אלו, כך שניתן להפיק מהם משוואות דיפרנציאליות המתארות את התנהגות האובייקטים ויעניקו מידע בנוגע לחומרים ומשוואות קונסטיטיביות (אנ') בין הגדלים הפיזיקליים השונים.
מכניקת הרצף עוסקת במאפיינים פיזיקליים של מוצקים וזורמים שאינם תלויים במערכת הקואורדינטות שבה הם נצפים. התכונות הפיזיקליות הללו מיוצגות על ידי טנזורים, שהם אובייקטים מתמטיים בעלי מאפיינים הדרושים לכך שהם בלתי תלויים במערכת הקואורדינטות. טנזורים אלו יכולים לבוא לידי ביטוי והצגה במערכות קואורדינטות מתאימות לבעיה, כך שיהיו נוחים וקלים לחישוב.
מושג הרצף

חומרים, כמו מוצקים, זורמים וגזים מורכבים ממולקולות כך שקיימים מרווחים ביניהן. בקנה מידה מיקרוסקופי, בחומרים ישנם סדקים ואי רציפויות. אולם תופעות פיזיקליות מסוימות ניתן למדל בהנחה שהחומר רציף, זאת אומרת שהחומר המרכיב את החלק/גוף כלשהו רציף וממלא את כל השטח המרחבי (אם זה נפח ואם זה שטח מסוים) שבו הוא קיים. אלמנט רציף הוא אלמנט שניתן לחלוקה לאלמנטים אינפיניטסימליים קטנים כרצוננו, אך עם אותן תכונות המאפיינות את החלק בשלמותו.
תוקף הנחה הרצף יכול להתאמת על ידי ניתוח תאורטי, שבה מזוהה מחזוריות ברורה או אחידות סטטיסטית וארוגודיות של המיקרו מבנים הקיימים. באופן ספציפי יותר, הנחת הרצף מבוססת על ייצוג אלמנטים נפחיים והפרדה של קנה המידה המבוסס ועל מצב היל-מנדל. מצב היל-מנדל מספק קשר בין נקודת המבט הניסויית לבין נקודת המבט התאורטית (קשרים ליניארים ולא ליניארים של אלסטיות או משוואות מצומדות) וכן בין הצורה המרחבית לבין המבנה הסטטיסטי הממוצע של מבנים מיקרוסקופיים.
כאשר לא ניתן להבחין בין סדרי הגודל או כאשר רוצים ליצור רצף הנוגע לרזולוציה עדינה יותר של האלמנט הייצוגי (RVE= representative volume element), יש צורך להשתמש בגישה סטטיסטית (SVE= statistical volume element) אשר בתורו מוביל לשדות רציפים אקראיים. שדות אלו גורמים לבסס מיקרו-מכניקה של אלמנטים סופיים סטוכסטי (SFE=stochastic finite elements). רמות האקראיות (SFE) והייצוגיות (RVE) מקשרות בין מכניקת הרצף לבין מכניקה סטטיסטית. את הייצוגיות ניתן להעריך באמצעים מוגבלים על ידי ניסויים, כאשר התגובה הקונסטיטיבית עוברת למרחב הומוגני.
באופן ספציפי עבור זורמים מספר קנודסון משמש כדי להעריך את עד כמה ההמשכיות קיימת בזורם ועד כמה ניתן לנתח אותו במבט-על.
בעיית תנועה כדוגמה מייצגת

נביט בתנועת כלי רכב המתקדמים בכביש מהיר, בעל נתיב יחיד עבור פישוט הבעיה. באופן מפתיע וביעילות רבה, מכניקת הרצף מתארת את תנועת כלי הרכב באמצעות משוואה דיפרנציאלית חלקית (מד"ח) עבור צפיפות הרכבים. ההיכרות של הסיטואציה הנ"ל מאפשרת להבין במעט את הדיכוטומיה בין הרציפות לבדידות ואת המידול הרציף באופן כללי. במכניקת הרצף אנו מעוניינים להביט על תנועת כלי הרכב בכללותה ולא על תנועת כלי רכב בודד.
עבור מודל זה נגדיר,  xכך שימדוד מרחק (ק"מ) לאורך הכביש המהיר.  t- זמן (בדקות).  \rho (x,t)יסמן את צפיפות כלי הרכב בכביש המהיר, (מכוניות לקילומטר לאורך נתיב יחיד).  u(x,t) - מהירות הזרימה (מהירות ממוצעת), של המכוניות במיקום  x.
בעיית תנועה כדוגמה מייצגת > חוקי שימור עבור משוואות דיפרנציאליות חלקיות (מד"ח)

מכונות לא יכולות להופיע או להיעלם. נביט בכל קבוצה של מכוניות: מהמכונית הממוקמת בחלק האחורי של הקבוצה ב x=a(t)עד המכונית הספציפית הנמצאת בחלק הקדמי של הקבוצה ב x=b(t). הכמות הכוללת של המכוניות בקבוצה היא:  N=\int _{a(t)}^{b(t)}\rho (x,t)\,dx. כיוון שתמיד יהיו מכונית ראשונה ואחרונה (גם במקרה של עקיפה, אז המכונית הקדמית או האחורית מתחלפת) ניתן לומר כי:  dN/dt=0, נשתמש בכלל לייבניץ עבור אינטגרלים: 
 {\begin{array}{rcl}{\frac {dN}{dt}}&=&{\frac {d}{dt}}\int _{a(t)}^{b(t)}\rho (x,t)\,dx\\&=&\int _{a}^{b}{\frac {\partial \rho }{\partial t}}\,dx+\rho (b,t){\frac {db}{dt}}-\rho (a,t){\frac {da}{dt}}\\&=&\int _{a}^{b}{\frac {\partial \rho }{\partial t}}\,dx+\rho (b,t)u(b,t)-\rho (a,t)u(a,t)\\&=&\int _{a}^{b}\left[{\frac {\partial \rho }{\partial t}}+{\frac {\partial }{\partial x}}(\rho u)\right]dx\ \ =\ \ 0\end{array}}
האינטגרל מתאפס לכל קבוצת מכוניות, עבור כל האינטרוואלים  [a,b]. האפשרות היחידה שתוצאת אינטגרל שווה זהותית לאפס לכל אינטרוול היא שהאינטגראד שווה לאפס לכל  x. כתוצאה מכך, נוצר שימור של מד"ח לא-ליניארית מסדר ראשון.
{\frac {\partial \rho }{\partial t}}+{\frac {\partial }{\partial x}}(\rho u)=0
עבור כל הנקודות לאורך הכביש המהיר.
חוק השימור עבור מד"ח חל לא רק על תנועת כלי-רכב אלא גם על זורמים, מוצקים, קהלים, בעלי חיים, סוחרים פיננסיים וכו'.